Olga Rivero Jordán

Olga Rivero Jordán (La Laguna, Kanariak, 1928ko azaroaren 24a – 2021eko apirilaren 14a) poeta izan zen. Kanarietako Idazleen Konstelazioan barne hartuta dago, Kanarietako Gobernuak Kanariar Uharteetako idazleen lana eta ibilbidea ezagutu eta zabaltzeko abian jarritako hezkuntza-proiektuan.

 Biografia 
Riverok nerabezaro zaila izan zuen, familiaren egoerak markatua; izan ere, aita, Luis Rivero, La Lagunako Udaleko lehen alkateordea, gobernuaren preso hartu zuten epaitua izan gabe, Espainiako Gerra Zibilean, harik eta askatu zuten arte. Horren ondoren, familiako jabetza eta finkak konfiskatu zizkieten, eta familia osoaren egoera ekonomikoa urritu zen.

Autodidakta formazioz, Kanarietako Institutuko liburutegian ikasitakoak funtsezko gertatu zitzaizkion. Bere ibilbidean, La Lagunako Ateneoan izandako tertulia batek bultzatu zuen, non poetak eta idazleak biltzen baitzituen.

 Idazle ibilbidea 
Los zapatos del mundo izeneko bere lehen liburua 1982an argitaratu zuen, 54 urte zituela, nahiz eta hainbat testu argitaratuak zituen zenbait aldizkaritan, hala nola Artymaña, El buey de las estrellas, Aquel Viejo Noray, Taramela, Menstrua Alba, Poesía (Valentziako Unibertsitateko poesiari eta teoria poetikoari buruzko Venezuelako aldizkaria), El Taller, El Vigía, baita La Tarde (Arteen Astekaria), Diario de Avisos, El Día eta La Gaceta de Canarias ere.

Bere lana Ateneo Obrero de Gijón (Asturias)-ek argitaratutako Kanarietako poeten azken antologian eta Antología de la Poesía Canaria-n jasota dago, Antonio Arroyo eta Domingo Acosta Felipe poeta kanarioek zuzendutako antologia Isla Negra aldizkariaren 202. zenbakirako, baita María del Carmen Reinaren Antología de 100 escritoras canarias liburuan eta Escritoras canarias del siglo XX antologian ere. Era berean, Orizon Literar Contemporan aldizkari espezializatuak bere poema batzuk itzuli zituen errumanierara. Bere lanak Txilen, Venezuelan, Mexikon eta Argentinan ere badu zabalkundea. Kanarietako Gobernuak Olga Riveroren lana Kanarietako Oinarrizko Liburutegian sartu zuen.

92 urterekin hil zen 2021eko apirilean.

 Lanak 
Poesia

 1982 - Los zapatos del mundo, Cuaderno de Arte y Cultura Popular, Santa Cruz de Tenerife.
 1995 - Las llamas rápidas de la sangre, Centro de la Cultura Popular Canaria, ISBN: 978-84-7926-182-5
 2004 - Poesía inédita 1977-2004, Artemisa Ediciones, ISBN: 978-84-96374-05-8
 2009 - Memoria azul, Editorial El Vigia, ISBN: 978-84-932668-0-6

Narratiba

 1993 - Girándula, ISBN: 978-84-85896-67-7
 2003 - La imaginista de sueños, Ediciones Idea, ISBN: 978-84-96161-18-4
 2003 - La ciudad soñada, Editorial Benchomo, La Laguna
 2006 - La hilandera de luz, Editorial Benchomo, La Laguna
 2006 - Mares, Editorial Benchomo, La Laguna, ISBN: 978-84-95657-21-3
 2006 - Luces en el cielo, Editorial Benchomo, ISBN: 978-84-95657-97-8
 2006 - El sentir de la hoguera, Editorial Benchomo, La Laguna
 2007 - Onomástica aborigen de Canarias, Editorial Benchomo, ISBN: 978-84-95657-96-1
 2019 - Solar de manuscritos, Ediciones Torremozas,  ISBN: 978-84-7839-774-7

 Aintzatespenak 

 2018an, Tinerfeko Idazle Elkarteak Letren Victorina Bridoux saria eman zion bere lan osoari.
 Tenerifeko Santa Cruz Liburu Azokak, 2019ko edizioan, Azokaren barruko aurkezpenetarako gune bati bere izena jarri zion, eta omenaldia egin zion bere azken liburuari Solar de Manuscritos.
 2020an, Kanarietako Gobernuak aintzatespen bat egin zion Emakume Idazleen Eguna zela eta.

 Erreferentziak 

 Kanpo estekak 
 2005eko urtarrilaren 6an El Día egunkarian argitaratutako elkarrizketa


 Olga Rivero Jordanen begirada poliedrikoan, Antonio Arroyo Silvaren artikulua

Kategoria:Kanariarrak
Kategoria:Kanariar idazleak
Kategoria:Emakume idazleak